Datum: 20. 10. 2025

ZADEVA: POJASNILO 4 K RAZPISNI DOKUMENTACIJI ŠT. **VKS-237/24 -** **Merilna kampanja za vzpostavitev HH modela centralnega kanalizacijskega sistema v Ljubljani**

1. **Posredujemo vam dodatno pojasnilo razpisne dokumentacije:**

Naročnik sporoča, da je ponovno pregledal vse odgovore na postavljena vprašanja, ki so objavljena v Pojasnilu št. 1 in št. 3. Glede na to, da bo v začetni fazi ob vsaki namestitvi merilne opreme moralo biti zaradi prometne varnosti in še eventualne druge pomoči, zraven tudi naročnikovo osebje, naročnik obvešča vse ponudnike, da omenjeno fazo podaljša za en mesec. Naročnik spreminja sledeče:

a/ V objavljeni razpisni dokumentaciji se spreminja besedilo v drugem odstavku točke 2.2. »Roki izvedbe storitev«, ki se na novo glasi:

Naročnik predvideva, da bo izbrani ponudnik začel z izvajanji storitev, ki so predmet javnega naročila dne, 2.3.2026 in jih dokončal v roku 12 (dvanajst) mesecev. Storitve so razdeljene v naslednje faze:

**1.** **Začetna faza in namestitev opreme:** 2 meseca po začetku izvajanja storitev;

**2. Faza meritev:** 6 mesecev po namestitvi vseh merilnikov (ali dlje, če bo to potrebno zaradi vremena, kot sledi v nadaljevanju);

**3. Obdelava podatkov, poročanje in odstranitev opreme:** 2 meseca po zaključenih meritvah.

b/V osnutku pogodbe se spreminja besedilo v drugem odstavku 8. člena pogodbe, ki se na novo glasi:

Naročnik predvideva, da bo izvajalec začel z izvajanji storitev, ki so predmet javnega naročila, dne 2. 3. 2026 in jih dokončal v roku 12 (dvanajst) mesecev. Storitve so razdeljene v naslednje faze:

**1. Začetna faza in namestitev opreme:** 2 (dva) meseca po začetku izvajanja storitev;

**2. Faza meritev:** 6 mesecev po namestitvi vseh merilnikov (ali dlje, če bo to potrebno zaradi vremena, kot sledi v nadaljevanju);

**3. Obdelava podatkov, poročanje in odstranitev opreme:** 2 meseca po zaključenih meritvah.

**Naročnik bo pri pripravi pogodbe z izbranim ponudnikom besedilo 8. člena ustrezno popravil.**

c/ V objavljeni datoteki »VKS-237-24 Popis storitev« se spreminja besedilo v zavihku »popis storitev« in sicer v sedmi vrstici, D. stolpec, ki se na novo glasi:

»2 meseca po začetku izvajanja storitev«.

**Naročnik objavlja nov popis storitev z dne 20. 10. 2025, ki je priloga tega pojasnila.**

Ostali datumi navedeni v razpisni dokumentaciji se ne spreminjajo.

**Naročnik meni, da objavljeni odgovori niso razlog za podaljšanje roka za oddajo ponudbe.**

**Ponudnike naprošamo, da pri pripravi ponudbe upoštevate:**

**- popravljeno datoteko »VKS-237/24 popis storitev z dne 20. 10. 2025«, v katerem so navedeni popravki, ki se jo-ustrezno izpolnjeno priloži k ponudbi.**

To pojasnilo postane sestavni del razpisne dokumentacije.

*Pojasnilo je bilo dne, 20. 10. 2025 objavljeno tudi na Portalu javnih naročil.*

Lepo pozdravljeni!

JAVNI HOLDING Ljubljana

Sektor za javna naročila